Chuck Baldwin

Charles O. "Chuck" Baldwin  (s. 3. toukokuuta 1952) on pastori ja Crossroad Baptist Church -kirkon perustaja  Pensacolasta Floridasta. Hän oli perustuslain puolueen ehdokas Yhdysvaltain presidentinvaaleissa 2008. Sama puolue asetti hänet varapresidenttiehdokkaakseen vuoden 2004 presidentinvaalissa.

Baldwinin poliittiseen ohjelmaan kuuluu muun muassa abortin vastustaminen, kotiopetuksen kannattaminen sekä Raamatun kymmenen käskyn asettaminen esiin julkisissa rakennuksissa.

Hän vetää päivittäistä radio-ohjelmaa nimeltään "Chuck Baldwin Live" ja kirjoittaa kolumneja useisiin lehtiin.

Aiheesta muualla
Baldwin 2008
Chuck Baldwin Live

Lähteet 

Yhdysvaltalaiset poliitikot
Vuonna 1952 syntyneet
Elävät henkilöt